  Виталий Пронин 5-тӥ-22-тӥ оштолэзе Татарстанын Набережные Челны карын Удмурт культуралы сӥзем нуналъёс ортчо.Соос радъясько арлы быдэ фин-угор творчествоя «Ми одӥг писпулэн вайёсыз» фестиваль улсын. Радъяло соосты Татарстанысь удмуртъёслэн национально-культурной автономизы, Челныысь Эшъяськон юрт но культурая управление.5-тӥ-22-тӥ апреле вань мылкыд карисьёс быгатозы вуылыны Набережные Челныысь картинаосын галереяе, отын удмурт киужъёсын, вашкала но туала арбериосын тодматскыны быгатозы.- Таяз радэ ми доры Ижысь «Куиськон крезь» адӟытонэз ваёзы, - вера «Удмурт Кенешлэн» Челныысь ёзэныз кивалтӥсь Валентина Билык. - Со сяна, рос-прос дасяськиськом котрес ӝӧклы, отын вераськомы, кызьы ужано но вӧлмытоно фин-угор киужъёсты, дӥськутъёсты, мар кароно, соосты тросгес интыосысь шедьтыны но басьтыны мед луоз шуыса. Со сярысь кенешыны ӧтиськомы Удмуртиысь кибашлыосты, тодосчиосты. Котрес ӝӧк бере ик малпаськомы фин-угор тематикая киужъёсъя вожвылъяськон ялыны.Удмурт культуралы сӥзем нуналъёсты усьтон ужрад вал ни 5-тӥ апреле 11 часын Набережные Челныысь картинаосын галереяын, со нуналэ ик радъяськиз котрес ӝӧк но.Елена Рябина Туспуктӥз автор  